Twee vas oor ivoor in KaapstadFoto verskaf deur die SAPD Twee mans, onderskeidelik 39 en 45 jaar oud, is in Bothasig in Kaapstad in hegtenis geneem in verband met die besit van olifanttande. Sers. George Mjiwu, woordvoerder van die polisie in die Wes-Kaap, het gesê lede van die blitspatrollie was besig met patrollie toe hulle ŉ verdagte motor opgemerk het. “Hulle het die motor deursoek en op vier olifanttande afgekom. Die twee mans het nie enige dokumentasie gehad vir die besit van die ivoor nie,” het Mjiwu bygevoeg. Die mans sal na verwagting in die Goodwood-landdroshof verskyn op aanklag van die onwettige besit van ivoor.